Quamvis miserrimus homo, quamdiu est incolumis, semper debet præ oculis habere omnipotentis Dei discussionem iudicij, in ægritudine tamen positus, de illius misericordissima pietate nullo modo debet desperate, hoc pro salutæ animæ suæ attentius debet inuigilate,  de propriis rebus, quantum possibile est, in alimoniis seruorum Dei, semetipsum redimendo, largiri, vt adpud piissimum iudicem, æternam post obitum valeat adquirere retributionem. Idcirco, ego in Dei nomine Guntrudis,  filius meus Letaldus, respicientes grauedinem peccatorum nostrorum,  reminiscentes bonitatem Dei dicentis, date eleemosynam,  ecce omnia munda sunt vobis: tradidimus pro remedio animarum nostrarum, seu, pro remedio senioris mei Malguini, traditumque in perpetuum esse volumus Monasterio sanctæ Mariæ, sanctique Petri, necne  sancti Benedicti Floriacensis cœnobij, in quo ipse sanctissimus corpore requiescit, omnique Congregationi eiusdem loci, cui venerabilis Richardus Abbas superna gratia præesse videtur, res hæreditatis nostræ, quæ nobis iure legitimo à parentibus nostris obuenerunt; hoc est mansum qui vocatur Percipiacus,  quicquid ad ipsum aspicit, terris cultis  incultis, pratis, cum vineis  siluis,  quantumcumque ibi visi sumus habere exquisitum,  de nostris mancipiis, his vocabulis denominatis, Dumnicum  vxorem suam, cum infantibus eorum, Eldricum,  vxorem suam,  infantes eorum, Letgerium,  vxorem suam, cum infantibus eorum, Adalbertum,  vxorem suam, cum infantibus eorum, Adaldabram  Erimbergam, cum infantibus suis. Ad præsens vero inuestitura areas tres,  vineæ, quæ sitæ sunt in villa quæ nuncupatur Bucherias, in qua villa, id est in Buscerias, donamus vobis etiam alium mansum,  quicquid ad ipsum mansum aspicit, terris cultis  incultis, pratis, cum vineis,  siluis; ea lege, vt quandiu vixerit Heldecrius senior meus,  ego Guntrudis, vxor sua, teneamus atque possideamus ipsum alodum de Busserias, qui supra denominatus est. Post nostrum vero discessum, Ansedeus, filius noster, succedat in hæreditatem ipsius villæ Busceriæ; post cuius obitum, cum omni melioratione, ad dominium S. Mariæ, sanctique Petri,  S. Benedicti,  Monachis ibidem Deo seruientibus perueniat. Sunt autem hæc omnia in pago Matisconensi, vicaria Cauinensi. Tradimus etiam alium præsentaliter indominicarum mansum, qui est in pago Augustidunensi, qui vocatur Solechiacum, cum liberis  mancipiis,  quicquid ad ipsum mansum aspicit, similiter  in Grande fagia, quantum visi sumus habere: quæ omnia de Guarulfo exquisiuimus. Dono etiam pro filio meo Malguino, qui in Patriciaco villa requiescit, alodum cum seruo nomine Dominico, quod situm est in villa Crais. Terminatur vero de vna parte terra S. Benedicti, de alia ipsa hæreditas, tertia Guiburgiti, quarta parte Odonis, infra istas terminationes totum  integrum, dono atque transfundo. Si vero, quod fieri non credo, aliquis de hæredibus nostris, aut aliqua subposita persona, contra hanc donationem venire præsumpserit, repetitio eius nullum obtineat effectum, sed insuper cui litem intulerit, vna cum socio fisco, auri libras decem, argenti pondera quingenta coactus exoluat, sed hæc cessio firma incuuulsaque permaneat, cum stipulatione subnixa. Actum Patriciaco Monasterio, publice. Signum Gutrudis,  filio suo Letaldo, qui hanc donationem fieri iusserunt,  à fidelibus suis firmare rogauerunt. Signum Guldrici leuitæ, signum Gisoni leuitæ, signum Ansedoo, signum Godelrico, signum Elclcherio, signum Isenbrado. Data in mense Iulio, anno decimo regnante Lothario Rege. Rainaldus Monachus scripsit, dictante Alterio Abbate.